دہشت گردی دنیا کے لئے خطرہ

افغان صدر کا کہناہے کہ دہشت گردی کو سیاسی مقاصد کے لئے استعمال کرنے والے ممالک نہ صرف علاقائی استحکام بلکہ خود اپنے ملک کی سیکیورٹی کو بھی خطرے میں ڈالیں گے۔

خبر کا کوڈ: ۴۳۱۶۱۷

تاریخ: ۰۱ بهمن ۲۰۱۷ - ۱۱:۰۵

رسا نیوز ایجنسی کی رپورٹ کے مطابق، کابل میں اقوام متحدہ سلامتی کونسل کی پابندی کمیٹی سربراہ سے ملاقات میں افغان صدر اشرف غنی کا کہنا تھا کہ افغانستان نے پاکستان سے مذاکرات کے دروازے ہمیشہ کھلے رکھے، اب یہ اسلام آباد پر ہے کہ وہ علاقائی امن کے لئے مثبت تعاون کرتا ہے یا نہیں۔

انہوں نے کہا کہ افغان حکومت کی امن کوششوں میں طالبان سے بات چیت بھی شامل رہی ہے۔

افغان صدر کا کہنا تھا کہ طالبان سے ماضی میں بات چیت کامیاب رہی ہے، طالبان پرتشدد اور دہشت گرد کارروائیاں نہ کریں اس سے دوسرے دہشت گرد گروپوں کو بڑھاوا ملتا ہے۔

اشرف غنی نے کہا کہ دہشت گردوں کی مالی معاونت روکنے کے لیے مشترکہ کوششوں کی ضرورت ہے۔/۹۸۸/ ن۹۴۰